Med årene blev hendes aktiviteter som godsejer kun mere omfattende, især på de ejendomme, hun selv var ejer af. På Giesegård opførte hun en ny hovedbygning, og på Gram ombyggede hun slottet. På [[Sjælland]] øgede hun [[1752]] sit godskompleks med [[Juellund]], og i Nordslesvig erhvervede hun [[1754]] godset [[Nybølgård|Nybøl]]. Året forinden havde hun købt det nuværende [[Thotts Palæ]] på [[Kongens Nytorv]], og i 1754 viste hun sin økonomiske magt ved at overtage det [[Amalienborg]]-palæ, der var under opførelse ved [[Severin Leopoldus Løvenskiold]]. Bygherren havde nemlig svært ved at overkomme opgaven økonomisk. I stedet for overtog Løvenskiold en gård, Anna Sophie Schack ejede på [[Amagertorv]]. Efter en brand stod Schacks Palæ, det nuværende [[Christian IX's Palæ]], endelig færdigt i [[1757]]. I [[1751]] havde hun modtaget hun den af enkedronning [[Sophie Magdalene af Brandenburg-Kulmbach|Sophie Magdalene]] i [[1732]] indstiftede orden [[l'union parfaite]].
Historie